สอบถามคุณหน่อยค่ะ เบื้องต้นเป็นโรคไทรอยด์เป็นพิษกินยามามา4ปี แต่ผลเลือดไม่ดีขึ้นเลยตัดสินใจรักษาด้วยการกลืนแร่ เมื่อวันที่่ 8 พฤษภาคมปีนี้ แล้วผลจากการกลืนแร่ตอนนี้เป็นไทรอยด์ต่ำแต่ได้รับการดูแลจากแพทย์เจาะเลือดทุกเดือนและได้รับฮอร์โมนทดแทนไทรอยด์ทุกวัน อยากทราบว่าถ้าต้องการมีลูกคือ เริ่มปล่อยจากตอนนี้ไปจะได้ไหมคะ จะมีผลอะไรกับเด็กรึเปล่าเนื่องจาากอยากปล่อยให้ติดก่อนแฟนไปต่างประเทศค่ะ ขอคำแนะนำจากหน่อยค่ะ
สวัสดีค่ะ ปกติหลังการกลืนแร่ แพทย์จะแนะนำให้คุมกำเนิดประมาณ 6เดือน เพื่อไม่ให้มีผลต่อทารกในครรภ์ ดังนั้นแนะนำ ให้รอครบ 6เดือนก่อนนะคะระหว่างนี้ แนะนำให้รับประทานยาเพิ่มฮอร์โมนไทรอยด์อย่างสม่ำเสมอนะคะ และควรตรวจการทำงานไทรอยด์ดูก่อนที่จะปล่อยให้ตั้งครรภ์นะคะ โดยแนะนำให้ระดับฮอร์โมนก่อนตั้งครรภ์นี้ ควรอยู่ระดับที่ปกติค่ะหากทราบว่าตั้งครรภ์ ควรไปพบแพทย์ก่อนนัดเพื่อให้แพทย์ปรับยาฮอร์โมนให้เหมาะสมอีกทีนะคะ